cyanic-selkie/wikianc huggingface dataset:
Ronnie O'Sullivan
2004/2005.
Sljedeća 2 turnira koja je osvojio bili su Masters i Welsh Open. Ipak, zbog medicinskih razloga nije učestvovao na China Openu. Na ovo je kritiku uputio Anthony Hamilton, koji je rekao da O'Sullivan ima dužnost da promovira snuker.
Na SP-u O'Sullivana je u četvrtfinalu porazio Peter Ebdon 13–11, nadoknadivši zaostatak od 2-8; Ebdon je igrao veoma odlučno i ustrajno, a mnogi su mu posmatrači prigovorili da je namjerno usporavao ritam igre kako bi poremetio O'Sullivanovu brzu igru. Nakon meča O'Sullivan je izjavio za štampu da se vjerovatno neće takmičiti naredne sezone i da će se možda potpuno povući iz snukera. Međutim, u septembru 2005. objavio je da će ipak nastupati u sezoni 2005/2006, ali ne na svim turnirima, i da će provesti neko vrijeme u SAD-u takmičeći se u bilijaru "osmici" u okviru elitnog International Pool Toura. . Ali, ispalo je da se IPT-turnir na kojem je O'Sullivan trebao debitirati preklapa sa završnim turnirom u okviru Premijer lige, gdje je branio titulu pobjednika. O'Sullivan je zbog toga promijenio planove i odbranio titulu, "pomevši" Hendryja 6-0, uz 4 trocifrena brejka.
2005/2006.
Nakon teškog poraza 2-9 od Higginsa u finalu Grand Prixa, O'Sullivan je stigao do finala Mastersa, gdje ga je opet porazio Higgins (9–10). Tokom većeg dijela meča 1. kola UK Championshipa protiv Marka Kinga O'Sullivan je sjedio s mokrim peškirom preko glave. King je dobio meč 9–8.
2006/2007.
Na putu do finala Northern Ireland Trophyja, u kojem je poražen 6–9 od Dinga Junhuija, u polufinalu je "pomeo" Dominica Dalea 6-0 za samo 53 minute, što je rekord za mečeve na 6 dobijenih frejmova.
U decembru 2006, u četvrtfinalu UK Championshipa protiv Hendryja, O'Sullivan je na pomalo dramatičan način predao meč u 6. frejmu (meč se igrao na 9 dobijenih). Nakon jakog starta Hendryja zaostajao je 0–4, prije no što je uspio osvojiti 1 frejm. 6. frejm otvorio je brejkom od 24 poena, ali je tada napravio grešku i ostavio sebi težak udarac s crne na crvenu kuglu. Nakon što je promašio crvenu, O'Sullivan se mirno rukovao s Hendryjem (rekavši mu da "mu je dosta meča, druže") i sudijom Janom Verhaasom te otišao iz dvorane, zapanjivši sve prisutne. Ovaj incident uzrokovao je manje smetnje Graemeu Dottu i Steveu Davisu, koji su na susjednom stolu igrali svoj četvrtfinalni meč. Dott je kasnije rekao da je u početku pomislio da su O'Sullivan i Hendry započeli svađu ili tuču kad je čuo da je neko iz publike dobacio "Stisni malo, Ronnie". Kasnije je službeno potvrđeno da je O'Sullivan predao meč, koji je registriran rezultatom 9-1 za Hendryja. Svjetska snukerska asocijacija objavila je da će navijačima koji su doputovali da gledaju ovaj meč biti date besplatne karte za mečeve sljedećeg dana, kao vid kompenzacije. O'Sullivan je kasnije tog dana izdao izjavu kojom se izvinio zbog svog postupka, rekavši da će se "uskoro vratiti na noge i boriti jače nego ikad". 31. 5. 2007. Asocijacija je kaznila O'Sullivana sa 20.800 funti i oduzela mu 900 bodova na listi najboljih snukeraša zbog ovog incidenta.
O'Sullivan se vratio u akciju na Mastersu, a reakcija publike bila je podijeljena: neki su mu aplaudirali, a neki zviždali. Dobio je meč 1. kola protiv Alija Cartera 6-1, uz 2 trocifrena brejka. Međutim, ponovo je izazvao kontroverze kad se nije pojavio na konferenciji za štampu nakon meča. Doduše, dao je kratki intervju za BBC, u kojem je rekao da je puno sretniji nego na UK Championshipu i da ponovo igra dobro. Sir Rodney Walker kasnije je izdao izjavu u kojoj se kaže da je O'Sullivanu bilo opravdano izbjegavanje medija zbog okolnosti u kojima se tada nalazio. Ovu odluku kritizirali su Shaun Murphy i Ken Doherty. O'Sullivan je na kraju osvojio turnir, pobijedivši u finalu Junhuija. Steve Davis primijetio je O'Sullivanovo dobro sportsko ponašanje tokom finala, naročito kad je utješio Junhuija nakon 12. frejma, u kojem je Junhuija vidljivo uznemirio jedan čovjek iz publike, koji je ubrzo izbačen iz dvorane. O'Sullivan je tada vodio 9–3 i dobio je i sljedeći frejm za pobjedu 10–3.
Na Malta Cupu O'Sullivana je već u 1. kolu porazio Michael Holt (3–5). Kasnije, tokom Welsh Opena, O'Sullivan je objavio kako će njegova tehnika doživjeti značajnije promjene jer nije bio zadovoljan posljednjim rezultatima, u koje spada i poraz od Neila Robertsona 4–5 u četvrtfinalu ovog turnira. U istoj fazi Irish Mastersa O'Sullivan je protiv Joea Swaila postigao maksimalni brejk na putu do tijesne pobjede 5–4. Međutim, pošto stol na kojem su igrali nije imao službeno ratificirane rupe, ovaj brejk ne računa se u njegov ukupni broj maksimalnih brejkova. Organizatori su u početku ponudili automobil igraču koji postigne maksimalni brejk, ali nisu bili u mogućnosti održati to obećanje. Kasnije te večeri O'Sullivan je u još jednom tijesnom meču pobijedio Higginsa 6–5, a zatim u finalu lahko savladao Barryja Hawkinsa 9–1, postavši tako prvi osvajač novog trofeja Paul Hunter, koji mu je uručila Hunterova udovica Lyndsey.
Tik prije početka SP-a 2007, na kojem mu je u 1. kolu protivnik opet bio Junhui, O'Sullivan je rekao da je žrijeb namješten, što je World Snooker negirao i O'Sullivan je kasnije povukao optužbe. Na kraju je lahko dobio taj meč 10-2. Dobio je i Robertsona u 2. kolu 13–10, unatoč tome što je tokom meča izgubio 6 uzastopnih frejmova, ali ga je u četvrtfinalu porazio kasniji pobjednik, Higgins, rezultatom 9–13.
2007/2008.
O'Sullivan se povukao s prvog rangirnog turnira u sezoni, Shanghai Mastersa, navevši kao razlog probleme s leđima, zbog kojih su mu liječnici savjetovali da ne putuje. Također je odlučio ne nastupiti na pozivnom turniru Pot Black.
Na Grand Prixu došao je do finala, u kojem je izgubio od Fua 6–9. Tokom Northern Ireland Trophyja postavio je novi rekord, postigavši 5 trocifrenih brejkova u pobjedi 5–2 protiv Cartera, uključujući i njegov 7. službeni maksimalni brejk. Međutim, odmah u narednom kolu porazio ga je Fergal O'Brien. 2. decembra 2007. osvojio je 4. uzastopnu (i rekordnu sedmu ukupno) titulu pobjednika Premijer lige, pobijedivši u finalu Higginsa 7–4.
15. decembra postigao je svoj 8. maksimalni brejk na službenim takmičenjima u odlučujućem frejmu polufinala UK Championshipa u Telfordu protiv Marka Selbyja, izjednačivši se po tome sa Hendryjem. Time je također postao tek treći igrač u historiji profesionalnih takmičenja koji je došao do pobjede ostvarivši maksimalni brejk u posljednjem odigranom frejmu datog meča. Prvi je to učinio Hendry upravo protiv O'Sullivana 1997. u finalu Charity Challengea, a drugi Mark Williams u 1. kolu SP-a 2005. O'Sullivan je i drugi igrač (nakon Higginsa) koji je postigao maksimalne brejkove na dvama uzastopnim rangirnim turnirima. Na kraju je osvojio turnir pobjedom protiv Stephena Maguirea 10–2 (nakon 1. sesije vodio je 8–0), primivši ček na 100.000 funti za prvi osvojeni rangirni turnir nakon skoro 3 godine čekanja.
Maguire mu se revanširao 12. januara 2008. u 1. kolu Mastersa. Maguire je vodio 4–1 prije no što se O'Sullivan vratio na 5–5, ali je odlučujući frejm osvojio Maguire, nakon što O'Sullivan nije ubacio plavu kuglu koristeći pomoćni štap.
Nakon povlačenja s pozivnog Malta Cupa O'Sullivan se vratio na Welsh Openu u februaru. Odigrao je dobar turnir i došao do finala, ali ga je tu pobijedio Selby 9–8, iako je O'Sullivan vodio 8–5.
Zatim je došao na China Open, gdje ga je već u 1. kolu porazio Fu (4–5). Međutim, na konferenciji za štampu nakon meča O'Sullivan je davao lascivne komentare, pozvavši jednog novinara da izvede fellatio na njemu, a zatim se smijao s portparolom World Snookera. Također se šalio o veličini i obimu svog penisa, nakon čega je simulirao spolni čin na mikrofonu. U junu 2008. WPBSA kaznila ga je oduzimanjem novca i poena koje je zaradio na ovom turniru.
Na SP-u 2008, u meču 2. kola protiv Williamsa, postigao je rekordni 9. maksimalni brejk na službenim takmičenjima. To mu je bio 3. maksimalni brejk u ovoj sezoni te treći u Crucible Theatreu. Također, to je bio 4. maksimum ostvaren u frejmu kojim je dobijen meč. U intervjuu nakon ove pobjede (13–7) rekao je: "Konačno mogu kupiti Bentley Continental GT." Ubrzo nakon što je O'Sullivan ubacio završnu crnu kuglu, snukerska legenda Dennis Taylor nazvao ga je "totalnim genijem". Ipak, već narednog dana i Carter je postigao maksimum, pa je O'Sullivanu pripala "samo" polovina nagrade za maksimalni i najveći brejk, koje su inače iznosile 147.000, odnosno 10.000 funti. Osim Williamsa, O'Sullivan je na putu do finala pobijedio još Liu Chuanga, Liang Wenboa i Hendryja. U finalu ga je čekao Carter; Ronnie je na kraju slavio 18–8 i tako 3. put postao svjetski prvak. U kasnijem intervjuu nagovijestio je kako možda neće nastupati u narednoj sezoni, ali i da bi mogao pokušati osvojiti još koju titulu svjetskog prvaka.
Na kraju sezone O'Sullivan je, zajedno s Williamsom i Maguireom, napustio menadžersku kompaniju 110sport i prešao u Grove Leisure, čije je sjedište u Romfordu (predgrađe Londona).
2008/2009.
Zatim je došao do finala u Shanghaiju, pobijedivši u polufinalu Maguirea uz brejkove od 141 i 145 poena. Međutim, u finalu ga je pobijedio kvalifikant Ricky Walden 8–10. O'Sullivan je vodio 8–6, ali je Walden dobio 4 frejma zaredom i tako osvojio turnir.
U Premijer ligi pobijedio je Selbyja 7-2, što je značilo da je osvojio ovo takmičenje 8. put u karijeri i 5. put uzastopno. Ipak, nije uspio odbraniti titulu na UK Championshipu, izgubivši u 2. kolu od Joea Perryja 5–9. U ovom meču O'Sullivan je predao 12. frejm, čime je Perry poveo 5-7, iako je Perry u tom trenutku imao samo 23 poena prednosti. Komentirajući poslije, O'Sullivan je rekao da je "možda izgledalo kao da sam izgubio glavu, ali siguran sam da ću se vratiti". Zbog ovoga je kasnije kažnjen s 300 funti i naređeno mu je da plati 1.000 funti dodatnih troškova.
Dušan Šestić
Dušan Šestić (rođen 1946) poznati je bosanskohercegovački kompozitor. Studirao je violinu na Muzičkoj akademiji u Beogradu. Profesionalnu karijeru je počeo u Simfonijskom orkestru JNA u Beogradu. Bio je muzičar u Vojnom orkestru u Splitu, gdje je živio od 1984. do 1991. godine. Istovremeno je svirao i u Splitskoj operi. Kao kompozitor, autor je dječije, zabavne muzike, muzike za radio i TV, a radio je i za pozorište.
Ronnie O'Sullivan
2008/2009.
Na Mastersu je došao do finala preko Perryja, Cartera i Maguirea. U napetom finalu protiv Selbyja, koji je branio titulu, nijedan od njih nije mogao napraviti značajnije vodstvo, a frejmovi su dobijani i velikim brejkovima i u tijesnim završnicama. Nakon O'Sullivanovog vodstva 3-1, 1. sesija ipak se završila 4–4. Selby je zatim došao do vodstva 7-5, osvojivši 3 frejma zaredom, a O'Sullivan mu se odmah nakon toga revanširao na isti način i poveo 8–7. Iduća 2 frejma su podijelili, a pri rezultatu 9–8, nakon što su obojica propustili prilike, O'Sullivan je napravio brejk od 55 poena za pobjedu 10-8 i njegovu 4. titulu na ovom turniru. Time je postao tek drugi igrač (nakon Hendryja) koji je osvojio ovaj turnir više od 3 puta. U intervjuu nakon meča O'Sullivan je ovu pobjedu, ostvarenu štapom koji je dobio tek 7–8 dana ranije, proglasio svojim najvećim postignućem u snukeru. Na putu do 4. titule na Mastersu oborio je Hendryjev rekord u broju trocifrenih brejkova na ovom turniru, došavši do ukupnog zbira od 44 (do 2009). Također je doprinio u postizanju rekordna 32 trocifrena brejka na turniru ukupno, što je za 6 frejmova više od rekorda iz 2007.
Dušan Šestić
On je komponovao himnu Bosne i Hercegovine, Intermeco koja je usvojena 10. februara 1998. godine zajedno sa novom zastavom. Zajedno sa Benjaminom Isovićem napisao je i tekst za himnu Bosne i Hercegovine koji zvanično još nije usvojen.
Ronnie O'Sullivan
2008/2009.
Na SP-u 2009. u 1. kolu pobijedio je Binghama, uz brejkove od 140, 104 i 103 poena. No, u 2. kolu od njega je bio bolji Mark Allen 11–13, nakon što je O'Sullivan vodio 9–7.
2009/2010.
Sezonu je počeo osvajanjem Shanghai Mastersa, pobijedivši u finalu Wenboa 10-5. Do finala je izgubio samo 6 frejmova (pobijedio je Dotta 5–0, Fua 5–2, Junhuija 5–3 i Higginsa 6–1). Nakon ovog turnira pridružio se novoosnovanoj Asocijaciji snukeraša (Snooker Players Association). Na sljedećem rangirnom turniru, Grand Prixu, u 1. kolu pobijedio je Jamieja Burnetta, a zatim je tijesno poražen od Higginsa (4–5). 29. novembra nije uspio zadržati titulu u Premijer ligi jer ga je u finalu porazio Murphy 7–3. Nakon pobjede protiv Matthewa Stevensa u 1. kolu UK Championshipa (9–3), O'Sullivan je ponovo uzrokovao kontroverze na konferenciji za štampu nakon meča, opisavši način na koji je WPBSA rukovodila svijetom snukera kao "rak koji se širi kroz snuker", a također je rekao: "Leukemija se ukorijenila." Dao je svoju podršku novoj eri u snukeru, predvođenu Barryjem Hearnom. Zatim je dobio 2 naredna meča, protiv Ebdona i Selbyja, ali ga je u polufinalu opet pobijedio Higgins 9–8 (iako se O'Sullivan iz zaostatka 2–8 vratio na 8–8).
Odbranu titule na Mastersu počeo je pobjedom protiv Robertsona 6–4, iako je gubio 0–3. Nakon ovoga je pobijedio Ebdona 6-3 i ušao u polufinale, u kojem je bio bolji od Williamsa 6–5 i tako došao do svog 6. finala na Mastersu u 7 godina. Tu ga je drugu godinu zaredom čekao Selby, koji je ovog puta slavio 10–9, iako je O'Sullivan vodio 9–6. Na Welsh Openu došao je do polufinala, u kojem je bolji bio Higgins 4–6. Prethodno je pobijedio Binghama, Copea i Marka Allena.
2010/2011.
O'Sullivan je ovu sezonu počeo na 1. takmičenju iz serije Players Tour Championship, gdje je u četvrtfinalu poražen od Copea 0–4. Sljedeći nastup imao je na 4. takmičenju iz ove serije, gdje ga je u finalu pobijedio Barry Pinches 3–4. Na World Openu postigao je svoj 10. službeni maksimalni brejk u posljednjem frejmu meča protiv Marka Kinga, koji je dobio 3–0. Međutim, sudija Verhaas morao ga je nagovoriti da ubaci završnu crnu kuglu jer na turniru nije bilo posebne nagrade za maksimalni brejk, samo 4.000 funti za najveći brejk. Čak i tada O'Sullivan je crnu kuglu odigrao prilično nonšalantno. Time je izbio na 1. mjesto liste igrača s najviše službenih maksimalnih brejkova. Nakon toga je na putu do finala pobijedio Jimmyja Whitea, Hendryja, Maguirea i Ebdona. Ali u finalu je bolji bio Robertson 1–5. Zatim je učestvovao u Premijer ligi. U polufinalu se revanširao Robertsonu, a u finalu je pobijedio Murphyja 7–1 i tako čak 9. put u karijeri osvojio ovo takmičenje. Na UK Championshipu u decembru porazio ga je Bingham već u 1. kolu (6–9).
Isto mu se desilo i na Mastersu mjesec dana kasnije. Ovaj put pobijedio ga je Allen 4–6. Na Snooker Shoot-Outu došao je do polufinala, u kojem je bolji bio Robert Milkins. Zatim je na sljedećim dvama rangirnim turnirima također poražen u 1. kolu: na Welsh Openu i China Openu (oba puta pobijedio ga je Day). Na SP-u došao je do četvrtfinala, pobijedivši prvo Dalea 10–2, pa Murphyja 13–10, ali ga je zatim savladao Higgins 10–13.
2011/2012.
mini|desno|250px|O'Sullivan s trofejem za pobjednika [[German Mastersa (2012)]] Novu sezonu počeo je kao i prošlu, na 1. takmičenju u okviru Players Tour Championshipa, gdje je u finalu pobijedio Perryja 4-0. Na Paul Hunter Classicu, u meču protiv Adama Duffyja, postigao je svoj 11. službeni maksimalni brejk, čime je još malo popravio rekord. Došao je do polufinala turnira, ali je tu bolji bio Selby (3-4). Sljedeći nastup imao je na Shanghai Mastersu. Tu ga je u 2. kolu pobijedio Anthony Hamilton (3–5). Nakon ovoga je osvojio 7. takmičenje u okviru PTC-a, pobijedivši u finalu Stevensa 4–2. U novembru se plasirao u finale Antwerpen Opena, gdje ga je porazio Judd Trump 3–4. Nakon svih 12 PTC-turnira O'Sullivan je u ukupnom poretku zauzeo 2. mjesto, upravo iza Trumpa. Kasnije je 10. put u karijeri osvojio Premijer ligu, pomevši u finalu Junhuija 7–1, a prethodno je na tabeli u ligaškoj fazi zauzeo 1. mjesto. Njegov naredni turnir bio je UK Championship, gdje ga je u 2. kolu ponovo izbacio Trump (5–6). Na Mastersu ga je još jednom porazio Trump, ovaj put 2–6 u četvrtfinalu. Na German Mastersu je došao do svog prvog finala na rangirnom turniru još od World Opena 2010. Pobijedio je 9–7 protiv Maguirea, iako je još u 1. kolu zaostajao 0–4 u meču protiv Andrewa Higginsona. Nakon ovoga je stigao do polufinala na Welsh Openu, u kojem je bolji bio Selby (2–6), i četvrtfinala na China Openu, gdje ga je porazio Maguire 4–5.
Na SP-u 2012. u prva 3 meča porazio je 3 bivša svjetska prvaka: Ebdona (10–4), Williamsa (13–6) i Robertsona (13–10). U polufinalu je bio bolji od Stevensa 17–10 i plasirao se u svoje 4. finale na svjetskim prvenstvima. Finalni meč bio je repriza finala iz 2008, kad mu je protivnik bio Carter. O'Sullivan je slavio i ovaj put (18–11) i u dobi od 36 godina postao najstariji svjetski prvak još od Reardona, koji je imao 45 godina kad je osvojio titulu 1978.  U 8. frejmu finala napravio je brejk od 141 poena, najveći ikad u finalima u Crucibleu (od 1977). Sezonu je završio na 9. mjestu WPBSA-liste. 10. maja 2012. proglašen je igračem sezone, a uveden je i u Kuću slavnih, zajedno s Walterom Donaldsonom, Markom Williamsom i Johnom Higginsom.
2012/2013.
6. juna WPBSA objavila je da O'Sullivan nije potpisao službeni ugovor (koji igrači moraju potpisati sa WPBSA ako žele nastupati na rangirnim turnirima) i da se zbog toga neće moći takmičiti u sezoni 2012/13. sve dok ne potpiše. Istog dana O'Sullivan je izjavio da ugovor smatra "preteškim" i da u ovom trenutku u karijeri "ne želi preuzeti takve obaveze". Međutim, početkom augusta O'Sullivan se ipak predomislio i potpisao igrački ugovor, iako je polovinom jula slomio nogu prilikom trčanja. Vratio se u akciju na 3. turniru PTC-serije, gdje je izgubio od Simona Bedforda 3–4, iako je vodio 3–2. Nakon Shanghai Mastersa ispao je iz najboljih 16 prvi put nakon što je tu ušao u sezoni 1994/95. Njegov povratak snukeru na inauguralnom International Championshipu u Kini bio je kratkog vijeka jer se povukao s turnira nakon što mu je liječnik savjetovao da ne putuje. 6. novembra objavljeno je da se O'Sullivan povukao sa svih turnira za koje je bio prijavljen i da neće nastupati u ostatku sezone. Ipak, 26. februara 2013. O'Sullivan je sazvao konferenciju za novinare u Londonu na kojoj je objavio da će se vratiti u snuker i braniti titulu svjetskog prvaka. U 1. kolu savladao je Marcusa Campbella 10–4, zatim Cartera 13–8 (repriza finala SP-a iz 2008. i 2012), da bi zatim "pregazio" Stuarta Binghama 13–4. U polufinalu je bio bolji od Trumpa 17–11, a u finalu od Hawkinsa 18–12, postavši tako prvi igrač koji je odbranio titulu svjetskog prvaka nakon Hendryja 1996.
2013/2014.
Sezonu 2013/14. počeo je na 19. mjestu WPBSA-liste. Iz ličnih razloga povukao se s prvog rangirnog turnira sezone, Wuxi Classica, nedugo prije kvalifikacijskog meča koji je trebao igrati protiv Michaela Wasleya. U junu 2013. nastupio je na Bulgarian Openu, što mu je bio prvi turnir izvan Engleske u posljednjih 15 mjeseci, ali je izgubio 2–4 u polufinalu od Higginsa. U augustu je objavio svoj raspored za nastupe u ostatku sezone, koji uključuje UK Championship, German Masters, Welsh Open i Masters, te povratak u Crucible i još jedan pokušaj odbrane titule svjetskog prvaka. U istom mjesecu došao je do 1/16 finala Bluebell Wood Opena, gdje je doživio iznenađujući poraz 1–4 od Petera Linesa, ali je zatim dominantno osvojio Paul Hunter Classic porazivši u finalu Gerarda Greenea 4–0. Nakon toga se kvalificirao za International Championship pobijedivši Joela Walkera 6–1. U 1. kolu savladao je Anthonyja McGilla 6-2, ali je u 1/16 finala izgubio od Wenboa 4-6. Zatim je došao do finala na Antwerp Openu, ali je izgubio 3–4 od Selbyja, iako je vodio 3–1. Na turniru Champion of Champions pobijedio je Junhuija i Robertsona u odlučujućem frejmu, da bi na kraju došao i do titule pobjedom u finalu protiv Binghama 10–8. Na UK Championshipu stigao je do četvrtfinala, ali mu se Bingham tu revanširao 4–6, iako je O'Sullivan napravio brejkove od 135 i 127.
22. januara 2014. Disciplinska komisija WPBSA izdala je izjavu u kojoj se kaže da je O'Sullivan prekršio pravila članstva ove organizacije. Kažnjen je sa 6.000 funti i naređeno mu je da plati još 1.000 funti zbog tri objave na njegovom ličnom profilu na Twitteru iz septembra i oktobra 2013. za koje je WPBSA smatrala da štete ugledu snukera. Prva objava odnosila se na optužbe za namještanje mečeva, druga na sugestiju da koristi doping, a treća je smatrana "uvredljivom". Komisija je kaznila O'Sullivana sa dodatnih 1.000 funti zbog "pogrdnih, uvredljivih i neučtivih" komentara na račun sudije Jana Verhaasa tokom kvalifikacija za German Masters u decembru 2013. Incident se desio nakon što je Verhaas zatražio od O'Sullivana da utrpa košulju u pantalone tokom meča. O'Sullivan se izvinio zbog svog ponašanja prema sudiji izjavivši da se nije osjećao dobro tog dana i da je u dvorani bilo previše toplo.
Na Welsh Openu O'Sullivan je u osmini finala porazio Waldena 4–1 u četvrtfinalu Higginsa 5–1, a u polufinalu Hawkinsa 6–2. U finalu ga je čekao Ding Junhui, ali ni protiv njega nije imao puno problema. Pobijedio ga je 9–3 i osvojio svoju 3. titulu na ovom turniru i 26. rangirni turnir u karijeri. Da stvar bude još bolja, u posljednjem frejmu napravio je svoj 12. maksimalni brejk na profesionalnim turnirima i tako se ponovo odvojio od Hendryja na vrhu vječne liste po broju maksimalnih brejkova. Tokom sezone nastupao je i na turnirima iz PTC-serije i završio na 2. mjestu u ukupnom poretku evropske serije ovih turnira, čime se kvalificirao za finalni turnir. Na njemu je porazio Scotta Donaldsona 4–0 u 1/16 finala, ali je u idućem kolu izgubio 3–4 od Yu Delua, uprkos tome što je napravio brejk od 140 poena, što je ostao najveći brejk na turniru.
Odbranu titule na Svjetskom prvenstvu počeo je pobjedom 10–4 protiv Robina Hulla. U meču 2. kola protiv Perryja hvatao je Perryjevo vodstvo u prve 2 sesije, ali je u trećoj preokrenuo rezultat i prošao dalje (13–11). U svom 16. četvrtfinalu na svjetskim prvenstvima, koje je igrao protiv Murphyja, O'Sullivan je dobio 13 od posljednjih 14 frejmova za konačni rezultat 13–3, završivši meč s jednom sesijom manje. U polufinalu, koje je bilo repriza lanjskog finala, pobijedio je Hawkinsa 17–7, također s jednom sesijom manje, i ušao u svoje 6. finale na svjetskim prvenstvima. Suočivši se sa Selbyjem u finalu, O'Sullivan je krenuo snažno i došao do vodstva 10–5, ali je zatim izgubio 10 od narednih 12 frejmova i došao u zaostatak 12–15. Tada je uspio dobiti 2 frejma zaredom, ali Selby se opet odlijepio dobivši naredna 3 frejma, došavši tako do svoje prve titule svjetskog prvaka rezultatom 14–18. O'Sullivanu je ovo bio prvi poraz u finalima svjetskih prvenstava. Iste večeri kad je igrano finale, tačnije, oko 1:30 po lokalnom vremenu, vraćajući se kući sa svojim šestogodišnjim sinom, O'Sullivan je doživio saobraćajnu nesreću na autoputu M1 u blizini Leicestera nakon što je sportski automobil koji je vozio naletio na lokvu vode i udario u zaštitnu ogradu. Obojica su prošla bez povreda. Nakon Svjetskog prvenstva na snagu je stupio novi rangirni sistem, zasnovan na osvojenim novčanim nagradama u toku posljednje 2 sezone umjesto na bodovima, kao što je prije bio slučaj. To je značilo da je O'Sullivan završio sezonu na 4. mjestu WPBSA-liste.
2014/2015.
U sezonu je krenuo na Paul Hunter Classicu, ali je u osmini finala iznenađujuće izgubio od Tian Pengfeija 2–4. Prvi rangirni turnir na kojem je nastupio bio je Shanghai Masters, gdje je izgubio od McManusa 3–5. Zatim se takmičio na International Championshipu u Chengduu, koji se navodi kao najveći turnir u Aziji; prethodno je u kvalifikacijama pobijedio Jamesa Cahilla. Nakon što se u 1. kolu nešto više mučio protiv Woollastona (6–4) iduća 2 meča dobio je 6–1 (protiv McGilla i Li Hanga). To ga je dovelo do četvrtfinala i meča protiv Marka Williamsa, čovjeka koji ga nije pobijedio 12 godina; međutim, nakon što je zaostajao 0–3, Williams je osvojio narednih 5 frejmova, a na kraju i meč rezultatom 6–5. O'Sullivan je zatim nastupio na takmičenju Šampion šampiona, na kojem je bio branilac titule. Odbranu je počeo porazom 4–2 protiv Binghama, ali je kasnije pomeo Fua 6–0 i ušao u polufinale, u kojem je savladao Junhuija 6–4. U finalu ga je čekao Trump. Nadigrao je i njega 10–7, postigavši 4 trocifrena brejka i 11 brejkova preko 50 poena tokom meča. 4. decembra 2014. u meču 4. kola UK Championshipa protiv Matthewa Selta postigao je svoj 13. maksimalni brejk na profesionalnim turnirima. Tri dana kasnije došao je do svoje pete titule na ovom turniru pobijedivši Trumpa 10–9. Nakon što je zaostajao 1–5 i 4–9, Trump je osvojio 5 frejmova zaredom, ali je O'Sullivan ipak dobio odlučujući uprkos tome što je igrao sa slomljenim gležnjem (slomio ga je sedmicu prije dok je trčao).
U 1. frejmu četvrtfinalnog meča na Mastersa protiv Fua postigao je 776. trocifreni brejk u karijeri i tako pretekao Hendryja na 1. mjestu vječne liste. Dobio je ovacije od publike, a meč je dobio 6–1. Međutim, u polufinalu je istim rezultatom izgubio od Robertsona i to je bio prvi put da je poražen u ovoj fazi Mastersa nakon 10 prethodnih pobjeda, a prekinut je i njegov niz od 15 uzastopnih pobjeda u svim takmičenjima.
2015/2016.
Nakon poraza u četvrtfinalu SP-a 2015. O'Sullivan se nije pojavljivao na turnirima u idućih 8 mjeseci. Odbio je braniti titulu na Šampionu šampiona i UK Championshipu rekavši da pati od oslabljujuće nesanice, ali se pojavio kao stručni komentator u studiju tokom UK Championshipa zajedno sa Jimmyjem Whiteom. Vratio se igri u decembru 2015. u kvalifikacijama za German Masters pobijedivši Hamzu Akbara 5–1 u 1. kolu, ali je u 2. kolu izgubio 3–5 od Stuarta Carringtona.
Prilikom tradicionalne novogodišnje dodjele titula, ordena i počasti u Ujedinjenom Kraljevstvu proglašen je oficirom Reda Britanskog carstva za svoj doprinos snukeru.
U meču protiv Hawkinsa u sklopu Grupe 1 Championship Leaguea postigao je 800. trocifreni brejk u karijeri, a zatim je u polufinalu grupe pobijedio Waldena 3–0, a u finalu Milkinsa istim rezultatom i plasirao se u finalnu grupu. Na Mastersu je u 1. kolu savladao Marka Williamsa 6–5, u četvrtfinalu Selbyja 6–3 i u polufinalu Binghama 6–3, plasiravši se tako u svoje 11. finale na ovom turniru. U njemu je "pomeo" Hawkinsa 10–1 i izjednačio se sa Hendryjem po broju titula na Mastersu (6).
Na Welsh Openu je u 1. kolu porazio Barryja Pinchesa 4–1. U posljednjem frejmu ovog meča odbio je priliku da postigne maksimalni brejk, ubacivši ružičastu kuglu nakon pretposljednje crvene i upotpunivši brejk od 146 poena. Nakon meča je izjavio da nagrada od 10.000 funti (+ još 2000 za najveći brejk na turniru) nije bila vrijedna maksimalnog brejka. Prvi čovjek World Snookera Barry Hearn nazvao je O'Sullivanovu odluku "neprihvatljivom" i "neučtivom". U 2. kolu "pomeo" je Tian Pengfeija 4–0 za samo 39 minuta brejkovima od 110, 90, 112 i 102 poena. Kinez je u cijelom meču imao svega 37 poena. U 3. kolu slično je prošao i Jimmy Robertson, koji je izdržao 16 minuta duže. O'Sullivan je postigao brejkove od 94 i 131 poena kao dio niza od 300 poena bez odgovora protivnika. U osmini finala pobijedio je Yu Delua 4–1,, a zatim svjetskog broja 1, Selbyja, 5–1 u četvrtfinalu, završivši meč brejkom od 132 poena. Pobjedom 6–3 nad Perryjem u polufinalu osigurao je finalni meč protiv Neila Robertsona. Iako je u jednom trenutku zaostajao 2–5, O'Sullivan je dobio 7 frejmova uzastopno (1 u popodnevnoj i 6 u večernjoj sesiji), okončavši meč brejkom od 141 poena za konačnih 9–5, čime se izjednačio sa Johnom Higginsom po broju titula na ovom turniru (4). To je bila njegova 28. rangirna titula, što ga je dovelo na diobu 2. mjesta sa Higginsom i Steveom Davisom po broju osvojenih rangirnih titula. Na cijelom turniru dobio je 36 od 47 frejmova koje je odigrao, postigavši pritom 10 trocifrenih brejkova.
U Championship Leagueu poražen je 3–2 u finalu od Trumpa. Tokom ovog turnira Mark Williams prekinuo je O'Sullivanov niz od 24 pobjede savladavši ga 3–0. O'Sullivan je zatim nastupio na World Grand Prixu i izgubio 4–3 u 1. kolu od Michaela Holta.
U 1. kolu Svjetskog prvenstva pobijedio je Davida Gilberta 10–7. Nakon meča je odbio učestvovati na obaveznoj konferenciji za novinare, a također je odbio razgovarati sa BBC-jem. Dobio je formalno upozorenje od World Snookera i rečeno mu je da će daljnja kršenja ugovora dovesti do kazni. U 2. kolu izgubio je 12–13 od Barryja Hawkinsa, što mu je bio prvi poraz od ovog igrača u 14 godina i tek drugi put u 13 godina da nije uspio doći do četvrtfinala na Svjetskom prvenstvu.
2016/2017.
U augustu 2016. O'Sullivan se pristao takmičiti u novoj seriji turnira pod nazivom Home Nations Series. Nastupio je na Shanghai Mastersu, porazivši Liang Wenboa 5–4 u 1. kolu. To mu je bio prvi meč na profesionalnom turniru u pet mjeseci. U 2. kolu izgubio je od Michaela Holta 5–2.
Na inauguralnom European Mastersu savladao je Davida Gilberta 4–1 u 1. kolu, Marka Allena 4–2 u 2. kolu i Marka Davisa 4–1 u četvrtfinalu. Potonji meč završio je svojim prvim trocifrenim brejkom u sezoni (129) iako je dotad odigrao više od 50 frejmova. Nakon toga je "pomeo" Neila Robertsona 6–0 u polufinalu i plasirao se u svoje 41. finale na rangirnim turnirima u karijeri, u kojem ga je čekao Judd Trump. Iako je nakon 1. sesije vodio 5–3, O'Sullivan je na kraju izgubio finale 8–9. Na prvom turniru iz nove serije Home Nations, English Openu, O'Sullivan je došao do 1/16 finala. Porazio je Jimmyja Robertsona 4–0 u prvom i Zhao Xintonga 4–3 u 2. kolu, ali je u trećem izgubio od Chrisa Wakelina 3–4. Na International Championshipu u 1. kolu savladao je Xiao Guodonga 6–4 te Kurta Maflina 6–4 u drugom i plasirao se u 1/8 finala. Međutim, tu ga je pobijedio Michael Holt 4–6, što mu je bio treći uzastopni poraz od Holta u 2016. godini.
O'Sullivan nije nastupio na inauguralnom China Championshipu povukavši se prije turnira, ali se vratio u akciju na Šampionu šampiona. Bio je pobjednik svoje grupe nakon pobjeda protiv Robina Hulla 4–2 u prvom i Martina Goulda 6–2 u drugom kolu, nakon čega je u polufinalu nadigrao Marka Allena prikazavši impresivnu igru, uključujući tri trocifrena brejka. Međutim, takvu igru nije uspio ponoviti u finalu i poražen je 7–10 od Higginsa. Na inauguralnom Northern Ireland Openu O'Sullivan je u 1. kolu savladao Davida Johna 4–1, Jimmyja Whitea 4–1 u drugom i Zhang Andu 4–0 u trećem da bi ga u četvrtom tijesno pobijedio Kyren Wilson 3–4 nakon što se O'Sullivan vratio iz zaostatka 0–3 ostvarivši tri uzastopna trocifrena brejka.
Na UK Championshipu O'Sullivan je dominirao u prvim kolima porazivši Boonyarita Keattikuna 6–0 u prvom, Rhysa Clarka u drugom (također 6–0) i Michaela Georgioua 6–1 u trećem. Zatim je pobijedio Matthewa Stevensa 6–2 u 4. kolu, Marka Williamsa 6–2 u četvrtfinalu, i Marca Fua 6–5 u napetom polufinalu, dobivši odlučujući frejm brejkom od 130 poena. U finalu ga je čekao Selby. U prvoj sesiji, nakon što je O'Sullivan poveo 2–1, Selby je iskoristio O'Sullivanove greške i dobio pet frejmova zaredom. Međutim, u visokokvalitetnoj drugoj sesiji O'Sullivan se vratio i približio na samo jedan frejm zaostatka (7–8), ali Selby je zatim dobio naredna dva i osvojio titulu. U posljednjih šest frejmova ovog finala igrači su napravili pet trocifrenih brejkova, od čega O'Sullivan dva (134 i 130). Ovo je O'Sullivanu bio prvi poraz u finalima UK Championshipa i treći uzastopni poraz u nekom većem finalu u 2016. godini.
Godinu je završio na Scottish Openu. U 1. kolu nadigrao je Matthewa Selta 4–2, u drugom Adama Stefanowa 4–1, u trećem Jimmyja Whitea 4–2 i u četvrtom Marka Allena 4–2 da bi ga u četvrtfinalu savladao Higgins 2–5.
U novoj godini O'Sullivan se vratio na Masters kao branilac titule. U dramatičnom meču 1. kola porazio je Liang Wenboa 6–5. U 10. frejmu Liang je promašio završnu crnu kuglu u brejku koji bi mu donio pobjedu. Nakon što je ubacio crnu kuglu O'Sullivan je napravio brejk od 121 u odlučujućem frejmu i prošao dalje. Nakon toga je savladao Neila Robertsona 6–3 u četvrtfinalu i Fua 6–4 u polufinalu i tako ušao u svoje 12. finale na Mastersu. U finalu je porazio Joea Perryja 10–7 i sedmi put osvojio Masters, postavivši rekord po broju titula na ovom turniru.
Stil igre
O'Sullivan igra brzo i napadački. Jako je uspješan u pravljenju velikih brejkova i taktički je solidan igrač, iako je izjavio da prezire duge, razvučene partije jer one štete snukeru kao igri. Dobro igra kad je u vodstvu, a kada zaostaje i kad ga ne ide, sklon je demoralizaciji i često zna izgubiti po nekoliko uzastopnih frejmova. Kad zaostaje u rezultatu i kad su mu potrebni snukeri, predaje frejmove češće od drugih igrača, iako nakon trenerskih savjeta Raya Reardona izgleda da češće nastavlja s igrom u frejmu nego što je to radio ranije.
Dešnjak je, ali može i lijevom rukom igrati na visokom nivou. Iako nema jednaku snagu u lijevoj ruci, njegova "dvoručnost" omogućava mu da udarce koji bi inače zahtijevali korištenje pomoćnog štapa odigrava lijevom rukom. O'Sullivan ponekad igra koristeći različite "mostove" (položaj ruke na koju se pri udarcu oslanja štap).
Status
O'Sullivana mnogi smatraju prirodno najtalentiranijim igračem u historiji, a neki ga nazivaju i "genijem". Nekoliko njegovih kolega smatra ga najvećim igračem ikad , iako mu se zbog temperamenta nekad desi da izgubi samopouzdanje ili interes ; tokom njegove kontroverzne karijere forma mu je često bila nestalna , a posmatrači su uočili da u njegovom karakteru postoje "2 Ronnieja". Prema riječima Stephena Hendryja nakon njegovog poraza od O'Sullivana na SP-u 2008 (17-6), "O'Sullivan je daleko najbolji igrač na svijetu". Tokom karijere postigao je 747 trocifrenih brejkova (više ih ima samo Hendry).
O'Sullivan je jedan od najpopularnijih igrača i poznat je kao "šoumen". Od svih igrača on možda i najviše privlači publiku snukeru i pomogao je da se u javnosti poboljša slika o snukeru. O'Sullivan je sam rekao da ima želju zabaviti publiku te da spore, rastrzane partije odvraćaju gledaoce od snukera. Često ga porede s Alexom Higginsom i Jimmyjem Whiteom, i zbog popularnosti i zbog talenta.
Televizijski rad
U martu 2014. Eurosport je objavio da je potpisao ekskluzivni ugovor s O'Sullivanom, po kojem će on biti globalni ambasador snukera s ciljem da se poveća zanimanje za snuker na međunarodnom planu. Kao dio ugovora, O'Sullivan je vodio ekskluzivnu seriju emisija o snukeru pod nazivom The Ronnie O'Sullivan Show, koja je uključivala njegov pogled na snuker, razgovore s ostalim profesionalnim igračima i savjete za igranje. Također je pisao za stranicu Eurosport-Yahoo! i njenu mobilnu aplikaciju tokom SP-a 2014.
Lični život
O'Sullivan je rođen u Wordsleyu, a odrastao je i još živi u Chigwellu (Essex), predgrađu Londona u kojem žive bogatiji stanovnici. Pohađao je srednju školu u Wansteadu (također predgrađe Londona). Njegovi roditelji vodili su seks-šopove u Sohu ; majka mu je sa Sicilije, a njegov djed s očeve strane porijeklom je iz Corka u Irskoj. Njegov otac, Ronnie stariji, zatvoren je 1992. zbog ubistva i pušten 18 godina kasnije. Svoju bivšu djevojku, Jo Langley, upoznao je na sastancima Anonimnih ovisnika i s njom ima kćer Lily Jo (2006) i sina Ronnieja mlađeg (2007). Izviješteno je da su se on i Langley razišli početkom juna 2008. Iz prethodne veze O'Sullivan ima još jednu kćer, Taylor-Ann (1997). U februaru 2013. zaručio se s Lailom Rouass, glumicom i nekadašnjom takmičarkom u šouu Strictly Come Dancing, s kojom je u vezi od početka 2012.
Smatraju ga perfekcionistom, a veoma je samokritičan , čak i u pobjedi. Patio je od kliničke depresije, a imao je i neke probleme povezane sa drogom, ali trenutno radi sa sportskim psihologom Steveom Petersom, koji mu je pomogao da savlada njegove promjene raspoloženja. Poznat po tome što je više puta izjavio da će napustiti snuker, O'Sullivan je tokom sezone 2012/2013. radio na farmi svinja.
2003. godine neki su mediji objavili da je O'Sullivan prešao na islam, ali uprkos njegovom samoproglašenom zanimanju za vjeru, ovi su se izvještaji pokazali netačnima. Pokazao je zanimanje i za budizam, boravivši na dosta ručkova u Londonskom budističkom centru u distriktu Bethnal Green. Ipak, negirao je čvrstu pripadnost ijednoj religiji.
O'Sullivan je ljubitelj nogometa i navijač je Arsenala. Jedan od njegovih hobija jest i automobilizam. 2004. godine pojavio se u emisiji Top Gear kao "Zvijezda u automobilu razumne cijene". Na testnoj stazi postigao je vrijeme 1:47.3 vozeći Suzuki Aerio. Također je uspio "očistiti" stol na kojem su bile 4 crvene plus sve obojene kugle prije nego što je Stig završio 1 krug na testnoj stazi vozeći O'Sullivanov Mercedes SL 500 s registarskom tablicom "147". 15. i 16. augusta 2009. na Volkswagen Racing Cupu u Silverstoneu odvezao je 2 20-minutne ture u Jetti (broj na Jetti također je bio 147). U prvoj je završio u šljunčanoj zamci, dok je u drugoj vozio bolje, završivši na 14. mjestu. Pored navedenog, također mnogo voli trčati i nastupa za klub Woodford Green with Essex Ladies. Njegov lični rekord na 10 km iznosi 34:54, što ga je svrstalo među najboljih 1.500 trkača na 10 km u Velikoj Britaniji 2008. O'Sullivan uživa i u kuhanju i rekao je da bi, kad bi se vratio u školu, izučavao kuhanje.
IC 578
IC 578 (također poznat kao IRAS 09535+1043, MCG 2-26-2, PGC 28674 i UGC 5337) je prečkasta spiralna galaksija koja je udaljena oko 408 miliona sg od Zemlje i nalazi se u sazviježđu Lav. Najveći prečnik je 1,20 (142 hiljade sg) a najmanji 0,4 uglovnih minuta (47 hiljada sg). Prvo otkriće je napravio Stephane Javelle 22. marta 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nicolas Léonard Sadi Carnot
1824. godine objavio je raspravu u kojoj je iznesen drugi zakon termodinamike, nazvan Carnotov princip. Osnovna misao te rasprave je da se ukupna toplotna energija ne može pretvoriti u rad. Carnot je već 1831. godine dao prilično tačnu vrijednost za mehanički ekvivalent kalorije.
Crno jezero (Durmitor)
Crno jezero je jezero u općini Žabljak, u sjevernoj Crnoj Gori. Ono je glacijalno jezero, smješteno na planini Durmitor, na visini 1416 m. Nalazi se 3 km od grada Žabljaka. Jezero se sastoji od dva manja jezera, Velikog i Malog crnog jezera. Ova dva jezera su povezana uskim tokom i tako čine dvije zasebne vodene cjeline. Temperatura vode u Crnom jezeru ljeti je niža od temperature zraka za 4 °C, a zimi je zaleđeno približno 70 dana. Crno jezero je okruženo gustom četinarskom šumom.
Frame relay
Frame relay je sinhronizovana mreža temeljena na HDLC protokolu. Podaci se šalju u HDLC paketima. Frame relay se obično koristi za prenos podataka između lokalnih (LAN) i širokopojasnih (WAN) mreža. Svaki korisnik dobija iznajmljenu liniju. Osnovna svrha ove mreže je jeftino povezivanje LAN mreža sa glavnim čvorištima WAN mreža. U ovakvim mrežama podaci ne podliježu provjeravanju grešaka, već to rade čvorovi WAN mreže što dodatno ubrzava prijenos podataka.
Inovacija
mini|Životni ciklus inovacije Inovacija je primjena nove i značajnije poboljšane ideje, metode, uređaja, dobra, usluge, procesa koja ima korisnu primjenu.
Međutim, na inovacije se često gleda kao na primjenu boljih rješenja koja zadovoljavaju nove zahtjeve, potrebe koje nisu jasno definisane, ili postojeće potrebe tržišta. To se postiže kroz efikasniju proizvodnju, bolje poslovne politike, naprednije usluge ili tehnologije ili bolje poslovne modele od onih koji su već dostupni na tržištu i koji su već ustaljeni u društvu. Izraz "inovacija" se može definirati kao nešto originalno i efikasnije i, kao posljedica toga, nešto novo, od onog što je na tržištu. Inovacija je prema tome povezana, ali nije isto što i, izum.
Dok se novi uređaj često opisuje kao inovacija, u ekonomiji, menadžmentu i drugim oblastima prakse i analize, inovacija se općenito smatra kao rezultat procesa iz kojeg nastaju različite nove ideje koje na svojevrstan način utiču na društvo.
U industrijskoj ekonomiji, inovacije se stvaraju i do njih se dolazi empirijski, analizirajući usluge a sve sa ciljem kako bi se zadovolili rastući zahtjevi potrošača.
Inovacije se dijele na sljedeće osnovne kategorije:
Difuzija inovacije
Teorija difuzije inovacije je postupak kojim se, kao što i sam naziv teorije govori, bavi proučavanjem širenja i usvajanja inovacije kroz određenu populaciju.
Prvo istraživanje vezano za difuziju inovacija započeo je istraživač Gabriel Tarde 1903. godine. On je prvi predstavio difuzionu krivu S oblika. Tarde je definirao postupak inovacija-proces odlučivanja kao niz koraka koji sadrže sljedeće stvari:
NGC 6850
NGC 6850 (također poznat kao ESO 185-56, IRAS 19595-5459 i PGC 64043) je prečkasta spiralna galaksija koja je udaljena oko 229 miliona sg od Zemlje i nalazi se u sazviježđu Teleskop. Najveći prečnik je 2,10 (140 hiljada sg) a najmanji 1,1 uglovnih minuta (73 hiljade sg). Prvo otkriće je napravio John Frederick William Herschel 9. juna 1836. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Spisak hrvatskih kraljeva
mini|Petar Krešimir IV Historija Hrvatske u doba narodnih vladara se dijeli na dva perioda. Tokom prvoga, Hrvatska je bila podijeljena na Dalmatinsku i Panonsku kneževinu, dok nakon Tomislavove pobjede nad Mađarima dolazi do ujedinjenja države i nastanka kraljevstva. Za popis vladara tokom prvog razdoblja pogledajte stranicu Hrvatski knezovi.
Popis Hrvatskih kraljeva:
Smrću Petra Svačića u bitki protiv Mađara nestaje posljednji narodni kralj Hrvatske. Proći će još pet ratnih godina do trenutka sklapanja hrvatsko - ugarske personalne unije dva kraljevstva s jednim zajedničkim kraljem iz dinastije Arpadovići. Popis tih kraljeva možete naći na stranici Spisak hrvatsko-ugarskih kraljeva.
NGC 3874
NGC 3874 je dvostruka zvijezda i nalazi se u sazviježđu Djevica. Prvo otkriće je napravio John Frederick William Herschel 15. aprila 1784. godine.
NGC 1088
NGC 1088 (također poznat kao MCG 3-8-9, PGC 10536 i UGC 2253) je spiralna galaksija koja je udaljena oko 331 miliona sg od Zemlje i nalazi se u sazviježđu Ovan. Najveći prečnik je 1,00 (96 hiljada sg) a najmanji 0,6 uglovnih minuta (58 hiljada sg). Prvo otkriće je napravio John Frederick William Herschel 25. oktobra 1786. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Empirizam
U filozofiji, empirizam je epistemološki stav koji drži da istinsko znanje ili opravdanje dolazi samo ili prvenstveno iz čulnog iskustva. To je jedno od nekoliko suprotstavljenih pogleda unutar epistemologije, zajedno s racionalizmom i skepticizmom. Empirizam naglašava centralnu ulogu empirijskih dokaza u formiranju ideja, a ne urođenih ideja ili tradicija. Međutim, empiristi mogu tvrditi da tradicije (ili običaji) nastaju zbog odnosa prethodnih čulnih iskustava.
Historijski gledano, empirizam je bio povezan s konceptom "prazne ploče" (tabula rasa), prema kojem je ljudski um "prazan" pri rođenju i razvija svoje misli tek kroz kasnije iskustvo.
Empirizam u filozofiji nauke naglašava dokaze, posebno one otkrivene eksperimentima. Osnovni dio naučne metode jest da se sve hipoteze i teorije moraju testirati u odnosu na opažanja prirodnog svijeta, a ne da se oslanjaju samo na apriorno rasuđivanje, intuiciju ili otkrivenje.
Empirizam, koji često koriste prirodni naučnici, kaže da je "znanje zasnovano na iskustvu" i da je "znanje provizorno i vjerovatno, podložno kontinuiranoj reviziji i falsifikovanju". Empirijska istraživanja, uključujući eksperimente i validirane mjerne alate, vode naučnu metodu.
Etimologija
Izraz empirijski potječe od starogrčke riječi ἐμπειρία, empeiria, koja se na latinski prevodi kao experientia, iz koje su izvedene riječi iskustvo i eksperiment.
Pozadina
Centralni koncept nauke i naučnog metoda je da zaključci moraju biti empirijski zasnovani na dokazima čula. I prirodne i društvene nauke koriste radne hipoteze koje se mogu provjeriti promatranjem i eksperimentom. Termin semi-empirijski se ponekad koristi da opiše teorijske metode koje koriste osnovne aksiome, utvrđene naučne zakone i prethodne eksperimentalne rezultate kako bi se uključili u izgradnju obrazloženih modela i teorijska istraživanja.
Filozofski empiristi smatraju da nijedno znanje nije ispravno zaključeno ili izvedeno osim ako nije izvedeno iz nečijeg osjetilnog iskustva. Ovo gledište se obično suprotstavlja racionalizmu, koji kaže da se znanje može izvesti iz razuma nezavisno od čula. Međutim, mnogi racionalisti i empiristi su ipak činili ustupke jedni prema drugima. Na primjer, empirista John Locke je priznao da se do nekog znanja (npr. saznanja o postojanju Boga) može doći samo putem intuicije i rasuđivanja. Slično, Robert Boyle, istaknuti zagovornik eksperimentalne metode, smatrao je da i mi imamo urođene ideje. Istovremeno, glavni kontinentalni racionalisti (Descartes, Spinoza i Leibniz) bili su i zagovornici empirijskog "naučnog metoda".
Rani empirizam
mini| [[Aristotel]] Između 600. i 200. godine p.n.e, Vaisheshika škola hinduističke filozofije, koju je osnovao drevni indijski filozof Kanada, prihvatila je percepciju i zaključivanje kao jedina dva pouzdana izvora znanja. Ovo je nabrojano u njegovom djelu Vaiśeṣika Sūtra. Charvaka škola je imala slična uvjerenja, tvrdeći da je percepcija jedini pouzdan izvor znanja, dok se zaključivanjem dolazi do znanja sa nesigurnošću.
Najraniji zapadni protoempiristi bili su empirijska škola drevnih grčkih medicinskih praktičara, osnovana 330. p.n.e. Njeni članovi su odbacivali doktrine dogmatske škole, radije se oslanjajući na posmatranje phantasiai (tj. fenomena, pojava). Empirijska škola bila je usko povezana s pironističkom filozofskom školom, što je činilo filozofski argument za njihov protoempirizam.
Pojam tabula rasa ("čista ploča" ili "prazna ploča") konotira pogled na um kao izvorno prazan ili prazan zapisivač (Locke je koristio riječi "bijeli papir") na kojem iskustvo ostavlja tragove. Ovo negira da ljudi imaju urođene ideje. Pojam datira još od Aristotela: ''"Šta um pomisli mora postojati u njemu na isti način kao što su slova na ploči koja sama od sebe ne sadrži nikakvo pismo; isto se događa s umom." -Aristotel'' Aristotelovo objašnjenje o tome kako je to bilo moguće nije bilo strogo empirističko u modernom smislu, već se temeljilo na njegovoj teoriji potencijalnosti i aktualnosti, a iskustvo čulnih percepcija još uvijek zahtijeva pomoć aktivnog razuma. Ovi pojmovi su bili u suprotnosti s platonskim predstavama o ljudskom umu kao entitetu koji je već postojao negdje na nebesima, prije nego što je poslan da se pridruži tijelu na Zemlji (vidi Platonov Fedon i Apologiju, kao i druge). Smatralo se da Aristotel daje važniju poziciju čulnoj percepciji od Platona, a komentatori u srednjem vijeku su saželi jednu od njegovih pozicija na slijedeći način: "nihil in intellectu nisi prius fuerit in sensu" (ništa u intelektu, a da prethodno nije u čulima).
Ovu ideju je kasnije razvila u antičkoj filozofiji stoička škola, od oko 330. p. n. e. Stoička epistemologija općenito je naglašavala da um počinje prazan, ali stječe znanje kako mu se vanjski svijet utiskuje. Doksograf Aecije sažima ovo gledište kao "Kada se čovjek rodi, kažu stoici, on ima zapovjednički dio svoje duše kao list papira spreman za pisanje." desno|mini| Crtež [[Ibn-Sina|Ibn Sine (Avicene) iz 1271]]